Pályafutását a TSV Gauting junior csapatában kezdte. 1964-ben az FC Bayern Münchenbe igazolt, ahol 1968-ig játszott. A bajorok mezében 125 mérkőzésen lépett pályára, és 22 gólt szerzett, valamint két alkalommal német kupát és egy alkalommal Kupagyőztesek Európa-kupáját nyert. Végigjátszotta az 1967-es KEK-döntőt. 1968-tól 1970-ig játszott a svájci FC St. Gallen csapatában, ahol egy alkalommal nyerte meg a svájci kupát. A svájci csapatban 48 mérkőzésen lépett pályára, és összesen 9 gólt szerzett. 1970 és 1972 között a Hannover 96-nál játszott. 27-szer lépett pályára, viszont egy alkalommal sem szerzett gólt. 1972–ben az osztrák LASK Linz csapatába szerződött, ahol 1975-ös visszavonulásáig játszott.